**PAKUOTĖS LAPELIS: INFORMACIJA VARTOTOJUI**

**HOMEOVOX dengtos tabletės**

**Atidžiai perskaitykite visą šį lapelį, nes jame pateikiama Jums svarbi informacija.**

HOMEOVOX galima įsigyti be recepto, tačiau jį reikia vartoti tiksliai, kaip nurodyta, kad poveikis būtų geriausias.

- Neišmeskite šio lapelio, nes vėl gali prireikti jį perskaityti.

- Jeigu norite sužinoti daugiau arba pasitarti, kreipkitės į vaistininką.

- Jeigu simptomai pasunkėjo arba per 14 parų nepalengvėjo, kreipkitės į gydytoją.

* Jeigu pasireiškė sunkus šalutinis poveikis arba pastebėjote šiame lapelyje nenurodytą šalutinį poveikį, pasakykite gydytojui arba vaistininkui.

**Lapelio turinys**

1. Kas yra HOMEOVOX ir kam jis vartojamas

2. Kas žinotina prieš vartojant HOMEOVOX

3. Kaip vartoti HOMEOVOX

4. Galimas šalutinis poveikis

5. Kaip laikyti HOMEOVOX

6. Kita informacija

**1. KAS YRA HOMEOVOX IR KAM JIS VARTOJAMAS**

Trumpalaikiam užkimimo ir gerklės skausmui malšinti.

Indikacijos pagrįstos tik homeopatine patirtimi.

Jeigu simptomai pasunkėjo arba per 14 parų nepalengvėjo, kreipkitės į gydytoją.

**2. KAS ŽINOTINA PRIEŠ VARTOJANT HOMEOVOX**

**HOMEOVOX vartoti negalima:**

* jeigu yra alergija (padidėjęs jautrumas) veikliajai arba bet kuriai pagalbinei HOMEOVOX tablečių medžiagai (jos išvardytos 6 skyriuje);

**Kiti vaistai ir HOMEOVOX**

Jeigu vartojate ar neseniai vartojote kitų vaistų arba dėl to nesate tikri, apie tai pasakykite gydytojui arba vaistininkui.

**Nėštumas ir žindymo laikotarpis**

Prieš pradėdama vartoti šį vaistą, pasitarkite su gydytoju arba vaistininku, jeigu esate nėščia arba žindote, manote, kad galite būti nėščia arba planuojate pastoti.

**Vairavimas ir mechanizmų valdymas**

HOMEOVOX gebėjimo vairuoti ir valdyti mechanizmus neveikia

**Svarbi informacija apie kai kurias pagalbines HOMEOVOX medžiagas**

Sudėtyje yra sacharozės ir laktozės**.** Jeigu gydytojas Jums yra sakęs, kad netoleruojate kokių nors angliavandenių, kreipkitės į jį prieš pradėdami vartoti šį vaistą.

**3. KAIP VARTOTI HOMEOVOX**

Maždaug kas valandą, leisti dviem tabletėm lėtai ištirpti burnoje. Būklei gerėjant, tabletes čiulpti rečiau.

**4. GALIMAS ŠALUTINIS POVEIKIS**

HOMEOVOX, kaip ir kiti vaistai, gali sukelti šalutinį poveikį, nors jis pasireiškia ne visiems žmonėms.

**Pranešimas apie šalutinį poveikį**

Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Apie šalutinį poveikį taip pat galite pranešti tiesiogiai, užpildę interneto svetainėje [www.vvkt.lt](http://www.vvkt.lt/) esančią formą, paštu Valstybinei vaistų kontrolės tarnybai prie Lietuvos Respublikos sveikatos apsaugos ministerijos, Žirmūnų g. 139A, LT 09120 Vilnius, tel: 8 800 73568, faksu 8 800 20131 arba el. paštu [NepageidaujamaR@vvkt.lt](mailto:NepageidaujamaR@vvkt.lt). Pranešdami apie šalutinį poveikį galite mums padėti gauti daugiau informacijos apie šio vaisto saugumą.

**5. KAIP LAIKYTI HOMEOVOX**

Laikyti vaikams nepasiekiamoje ir nepastebimoje vietoje.

Šiam vaistiniam preparatui specialių laikymo sąlygų nereikia.

Ant dėžutės po „Tinka iki“ ir lizdinės plokštelės po „EXP“ nurodytam tinkamumo laikui pasibaigus, HOMEOVOX vartoti negalima. Vaistas tinka vartoti iki paskutinės nurodyto mėnesio dienos.

Vaistų negalima išpilti į kanalizaciją arba išmesti su buitinėmis atliekomis. Kaip tvarkyti nereikalingus vaistus, klauskite vaistininko. Šios priemonės padės apsaugoti aplinką.

**6. KITA INFORMACIJA**

**HOMEOVOX sudėtis**

* Veikliosios medžiagos yra Aconitum napellus 3 CH, Arum triphyllum 3 CH, Ferrum phosphoricum 6 CH, Calendula officinalis 6 CH, Spongia tosta 6 CH, Atropa belladonna 6 CH, Mercurius solubilis 6 CH, Hepar sulphuris calcareum 6 CH, Kalium bichromicum 6 CH, Populus candicans 6 CH, Bryonia dioica 3 CH.

Vienoje tabletėje yra: *Aconitum napellus* 3 CH 0,091 mg, *Arum triphyllum* 3 CH 0,091 mg, *Ferrum phosphoricum* 6 CH 0,091 mg, *Calendula officinalis* 6 CH 0,091 mg, *Spongia tosta* 6 CH 0,091 mg, *Atropa belladonna* 6 CH 0,091 mg, *Mercurius solubilis* 6 CH 0,091 mg, *Hepar sulphuris calcareum* 6 CH 0,091 mg, *Kalium bichromicum* 6 CH 0,091 mg, *Populus candicans* 6 CH 0,091 mg, *Bryonia dioica* 3 CH 0,091 mg.

- Pagalbinės medžiagos. *Tabletės branduolys*: sacharozė, laktozė monohidratas, kukurūzų krakmolas, magnio stearatas. *Tabletės dangalas*: gumiarabikas, talkas, želatina, baltasis vaškas, karnaubo vaškas, sacharozė.

**HOMEOVOX išvaizda ir kiekis pakuotėje**

HOMEOVOX tiekiamas lizdinėse plokštelėse. Kartono dėžutėje yra 60 tablečių**.**

HOMEOVOX tabletės yra baltos, cilindro formos.

**Rinkodaros teisės turėtojas ir gamintojas**

BOIRON

2 avenue de l’Ouest Lyonnais

69510 Messimy

Prancūzija

Jeigu apie šį vaistą norite sužinoti daugiau, kreipkitės į vietinį rinkodaros teisės turėtojo atstovą.

UAB „Miečys“

Masiuliškių g.15, Sutkūnai

76104 Šiaulių raj.

Tel. +37080012345

**Šis pakuotės lapelis paskutinį kartą patvirtintas** **2013-09-19**

Naujausia pakuotės lapelio redakcija pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos (VVKT) tinklalapyje <http://www.vvkt.lt/>